《效古十九首 其十七》
明代·黄仲昭

韶华倏已去，朱火复相违。凉飙振林木，飒飒商声悲。

故人天一方，数载隔容仪。忽将金玉音，远寄鳞鸿归。

感此情意厚，佩服良无遗。关山既修阻，物候复凄其。

佳期不可即，耿耿徒相思。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。